text: Søger afsløringer om kongedømmet
  24 august 2012 kl. 13.03
  Arkæologer kan om få uger begynde at føje nye brikker til billedet af kongedømmet i Danmark.
  I løbet af to uger slutter de undersøgelserne af Danmarks måske ældste murværk i kirken i Jelling. De er i gang med at undersøge kirkens østlige gavl, hvor børn var begravet tæt på kirken. Fundet af børneskeletter er ikke i sig selv overraskende.
  Arkæologerne søger at afdække Jellings betydning efter Harald Blåtands død omkring 985 e.Kr.
  Det prægtige murværk tyder på, at Jelling stadig var magtens centrum op i 1000-tallet.
  Stenkirken er med stor sandsynlighed bygget i 1000-tallet, hvor langt de fleste kirker i Danmark var af træ, og stenkirker var store sjældenheder. Det var kun en konge, der kunne kaste sig ud i stenbyggeri.
  Kirken er formentlig et godt bud på den ældst stående stenbygning i Jylland, og den er en af de første stenbygninger i Danmark overhovedet.
  Det var i Jelling, at Harald Blåtand udøvede sin magt for at "kristnede danerne". 
  På det tidspunkt var der allerede kristne trossamfund i Danmark. Blandt andet i Ribe.
  